open-index/open-wikipedia-markdown huggingface dataset:
Lúcio Costa

**Lusijus Kosta** (, 1902 m. vasario 27 d. Tulonas, Prancūzija – 1998 m. birželio 13 d. Rio de Žaneiras, Brazilija) – brazilų architektas, urbanistas, architektūrologas.

## Biografija
1917–1924 m. studijavo Nacionalinės dailės mokykloje Rio de Žaneire, nuo 1930 m. šios mokyklos direktorius. Reformavo mokyklos mokymo metodus.

Vienas Brazilijos moderniosios architektūros kūrėjų, nacionalinės architektūros tradicijas derino su funkcionalizmo bruožais, naujomis statybinėmis technologijomis.

## Darbai

* 1937 m. San Migelio das Misoes muziejus, Rio Grande do Sul
* 1939 m. Brazilijos paviljonas Pasaulinėje parodoje Niujorke (bendraautoris architektas Oskaras Niemejeris),
* 1943 m. Švietimo ministerijos rūmai Rio de Žaneire (kartu su architektais Le Korbiuzjė, O. Niemejeriu ir kt.)
* 1952 m. Brazilijos rūmai, Paryžius
* 1954 m. Guinle parko gyvenamųjų namų kompleksas.
* 1957 m. Brazilijos miesto planas

## Bibliografija
* 1939 – Razões da Nova Arquitetura
* 1945 – Considerações sobre o Ensino da Arquitetura
* 1952 – O Arquiteto e a Sociedade Contemporânea
* 1962 – Lúcio Costa: Sobre Arquitetura
* 1995 – Registro de uma Vivência. São Paulo: Empresa das Artes

## Nuorodos
* Casa de Lucio Costa 

## Šaltiniai
Dukmas

**Dukmas** () – uostamiestis prie Arabijos jūros (Masiros įlankos), Vustos regione, centrinėje Omano dalyje. Kelias į Haimą.
Eugenijus Cukermanas

**Eugenijus Antanas Cukermanas** (g. 1935 m. rugsėjo 19 d. Kaunas) – Lietuvos tapytojas abstrakcionistas, architektas.

## Biografija
1960 m. baigė architektūrą Kauno politechnikos institute. 1960–1981 m. dirbo architektu Baldų projektavimo konstravimo biure, 1963–1965 m. Komunalinio ūkio projektavimo institute, 1967–1974 m. Vilniaus Dailės kombinate. 1981–1990 m. Eksperimentinio taros ir įpakavimo biuro dailininkas dizaineris.

Lietuvos dailininkų sajungos narys. Grupės „24“ narys.

Žmona Valerija Cukermanienė.

## Darbai
Tapo nuo 8 dešimtmečio pradžios. Sovietinės okupacijos metais buvo vienas pagrindinių nonkonformistų lietuvių dailėje, valdžios ignoruotas iki 9 dešimtmečio pabaigos. Surengė apie 10 individualių parodų Lietuvoje, dalyvavo parodose užsienyje.

Tapyba grindžiama savitai interpretuojamais abstrakčiojo ekspresionizmo principais, kolorito, ritmikos, tapysenos požiūriu ryškiai išsiskiria iš visos lietuvių tapybos. Paveikslų kompozicija konstruojama iš gelmę dengiančių arba atveriančių stambių spalvinių arealų (ciklas „Zonos“, nuo 1979 m.), koloritas prislopintas, asketiškas („Magma“ 1998 m.).

Paviršiai traktuojami kaip esminis kūrinio komponentas: savita daugiasluoksnė tapysena, įbrėžimai, gramdymas, papildomi drobės sluoksniai („Klodai“ 2000 m.). Kūriniams būdinga kosminio vyksmo sugestija, stoiška atmosfera, interkultūriškumas.

Jo kūrinių turi Lietuvos, JAV muziejai, privatūs asmenys Europoje, JAV, Japonijoje.

## Įvertinimas
* 1997 m. Pollocko-Krasner fondo (JAV) stipendija
* 2000 m. Lietuvos nacionalinė kultūros ir meno premija

## Šaltiniai
Ibris

**Ibris** () – miestas Dahiros regione, Omano šiaurės rytuose. 105 tūkst. gyventojų (2006 m.).

## Nuorodos
*http://www.ibrialwaaedah.ibritoday.net/
Suras (Omanas)

**Suras** () – miestas šiaurės rytų Omane, Šarkijos regiono centras. Išsidėstęs Omano įlankos pakrantėje, 150 km į pietryčius nuo Omano sostinės Maskato.

## Istorija
VI amžiuje, Suras buvo žinomas prekybos centras su Rytų Afrika. XVI amžiuje jis buvo kontroliuojamas Portugalijos, bet buvo išlaisvintas omaniečio imamo *Nasir ibn Murshid* ir pergyveno ekonominį atgimimą, būdamas prekybos centru su Indija ir Rytų Afrika. Tai tęsėsi iki XIX amžiaus vidurio, kai britai uždraudė vergų prekybą. 

Miestas žinomas dėl medinių laivų statybos.  Suras iki šiol statomi *dou* tipo laivai, kokie buvo naudojami prekybai prieš du amžius. Daugybė laivų buvo pastatyta šiame mieste ir iškeliavo į Kiniją, Indiją, Zanzibarą, Iraką ir daugelį kitų šalių.

2007 m. birželio mėn. Suro miestą smarkiai niokojo Gonu ciklonas.

## Sportas
* Sur SC – sporto klubas; futbolo ekipa, rungtyniavo Omano PRO lygoje.
* Al-Orouba SC – sporto klubas; futbolo ekipa, rungtyniavo Omano PRO lygoje.
* Suro sporto komplekso stadionas, kurio talpa – 8 tūkst. žiūrovų.

## Galerija

File:Oman, Sur, Al Ayjah Creek and Bridge.jpg|al Adžacho upelis ir tiltas
File:Sur lighthouse.jpg|Švyturys
File:Dhow Sur Oman.jpg|
File:SurOman.jpg|
File:Oman, Sur, Fatah Al Khair Centre.jpg|Jūrų muziejus


## Išnašos

## Nuorodos
* World66 - trumpas kelionės gidas po Suro miestą
Antonijus Koracis

**Antonijus Koracis** (, 1792 m. gruodžio 16 d. Livornas – 1877 m. balandžio 26 d. Florencija) – italų vėlyvojo klasicizmo architektas, dirbęs Lenkijoje bei Lietuvoje.

## Biografija
Livorno Avvalorati teatro impresarijaus sūnus. 1811 m. baigė raštininkų mokyklą, 1816 m. baigė Florencijos dailės akademiją (*Regia Accademia delle Belle Arti del Disegno*). 1818 m. kunigaikštis Stanislovas Stasičius, ieškodamas architekto jo įsteigtos Mokslo draugų bendrijos pastato statybai, apsilankė Toskanoje ir jam buvo rekomenduotas gabus jaunas architektas Antonijus Koracis. Nuo 1819 m. gyveno ir kūrė Lenkijoje. Jo kūrybai nemažos įtakos turėjo tai, kad Lenkijos karalystė, atsigavusi po Abiejų Tautų Respublikos padalijimo ir Napoleono karų, vėl galėjo skirti nemažai lėšų valstybinių ir visuomeninių pastatų statybai. Prisidėjo prie XIX a. pirmosios pusės Varšuvos architektūrinio vaizdo formavimo, miesto planavimo, suprojektavo Teatro ir Banko aikštes.

Nuo 1847 m. vėl gyveno Florencijoje, išrinktas Florencijos Dailiųjų menų akademijos nariu.

Statiniai monumentalūs, paprastų formų, grakščių proporcijų. Jo kūrybą galima perskirti į du etapus. Maždaug iki 1830 m. ryškus neoklasicizmas, o po 1831 m. sukilimo – tų pačių formų interpretavimas romantizmo dvasia.

## Darbai
* 1820-1823 m. Mokslo draugų bendrijos pastatas Varšuvoje
* 1820 m. Holovčico rūmai
* 1823 m. Užsienio ir dvasinių reikalų komisijos rūmai Varšuvoje
* 1823-1824 m. Mostovskių rūmai
* 1824 m. Mazovijos vaivadijos komisijos rūmai
* 1825 m. Ministrų rūmai
* 1825 m. Vyriausybinės mokesčių komisijos rūmai
* 1825 m. Valstybės iždo rūmai
* 1825-1833 m. Varšuvos Didysis teatras
* 1826-1827 ir 1835–1836 m. Marijos Konopnickos muziejus Suvalkuose
* 1827 m. Sandomiero vaivadijos komisijos pastatas, Radomas
* 1832-1835 m. Celešnicos klasicistiniai *Servinskių* rūmai
* 1837 m. Rastavieckio rūmai, Dolhobyčevas
* 1841 m. Realinė gimnazija
* 1841 m. Paminklas 1831 m. sukilimo karininkams lojalistams (1894 m. statant pravoslavų Aleksandro Nevskio soborą, perkeltas į Žaliąją aikštę, o 1917 m. išardytas)
* 1845 m. C. K. Norvydo licėjus, Radziminas
* 1860 m. Florencijos Parlamento rūmai
* 1865 m. Dantės panteonas
* Aleksandrijos teatras
* Kopenhagos teatras

## Šaltiniai

## Nuorodos
* Koracio statinių nuotraukos
Marvel Comics

**Marvel Comics** – Amerikos komiksų leidybinė kompanija, kurios savininkė yra Marvel Publishing, Inc., Marvel Entertainment, Inc. padalinys.

Marvel Comics yra tokių superherojų kaip Žmogus voras, X-Menai, Fantastiškasis Ketvertas, Juodoji pantera, Geležinis žmogus, Tanosas, Kapitonas Amerika, Ernis, Halkas, Žaliasis goblinas ir daugelio kitų, leidėja. Daugelis veikėjų veikia viename pasaulyje, žinomame kaip Marvel Visata.

Kompanijos komiksų padalinys buvo įkurtas 1939 m. ir vadinosi Timely Publications. XX a. 6-jame dešimtmetyje kompanija buvo žinoma kaip Atlas Comics. 7-jame dešimtmetyje, išleidus tokius veikėjus kaip Žmogus Voras, ir Fantastiškasis Ketvertas, Marvel Comics tapo viena pagrindinių Amerikos leidybinių kompanijų.

## Išnašos
Patrikas Aberkrombis

**Leslis Patrikas Aberkrombis** (, 1879 m. birželio 6 d. Aštonas prie Mersio, Mančesteris – 1957 m. kovo 23 d. Astonas Tiroldas, Berkšyro grafystė) – anglų architektas, urbanistas, architektūrologas.

Vienas rajoninio planavimo pradininkų Vakarų Europoje.

## Biografija
Gimė devynių vaikų Mančesterio brokerio šeimoje. Mokėsi Mančsteryje, studijavo Liverpulyje. 1915 m. Liverpulio architektūros mokyklos dėstytojas, vėliau Liverpulio universiteto profesorius. Laimėjęs 1916 m. tarptautinį konkursą Dublino miesto centro rekonstrukcijai, visame pasaulyje išgarsėjo novatoriškomis idėjomis. 1935–1946 m. Londono universiteto profesorius. 1946–1957 m. Tarptautinės architektų sąjungos prezidentas.

## Darbai
**Miestų rekonstravimo projektai:**
* 1916 m. – Dublinas
* 1922 m. – Kentas, rytinė dalis
* 1931 m. – Šefildas
* 1943 m. – Plimutas
* 1956 m. – Adis Abeba, Etiopija
**Koncepciniai projektai:**
* 1923 m. Doncasterio pramoninio rajono kompleksinio plano projekte numatė teritorinį ir funkcinį zonavimą, bendrą transporto sistemą, 12 miestų palydovų.
* 1944 m. Didžiojo Londono projekte siūlė apjuosti miestą želdynais, pastatyti 8 miestus palydovus (projektas neįgyvendintas).

## Bibliografija
* Kaimiškosios Anglijos išsaugojimas (The Preservation ofRural England 1926 m.
* Miestų ir kaimo vietovių planavimas (Town and Country Planning 1933 m.
* Londono projekto apygarda (County of London Plan 1943, su J. H. Forshaw).

## Šaltiniai

## Nuorodos
* 1943 m. Abercrombio planas 
* Encyclopaedia Britannica, Patrick Abercrombie
* 1944 m. Didysis Londono planas
Stasys Abramauskas

**Stasys Abramauskas** (1927 m. spalio 16 d. Nevaišiuose, Lydos apskrityje – 1996 m. spalio 28 d. Vilniuje) – inžinierius architektas, architektūros istorikas, humanitarinių mokslų daktaras.

## Biografija
1950 m. baigė Kauno universitetą. 1962 m. baigė Maskvos centrinį architektūros teorijos ir istorijos institutą. 1965 m. architektūros mokslų kandidatas. 1974 m. stažavo Vokietijoje, Veimaro architektūros mokykloje ir Greifsvaldo universiteto Menotyros institute.

1950–1970 m. dėstė architektūros istoriją Kauno politechnikos institute, nuo 1970 m. Vilniaus inžineriniame statybos institute (nuo 1989 m. Vilniaus Gedimino technikos universitetas), taip pat Vilniaus universitete ir Vilniaus pedagoginiame universitete, nuo 1966 m. docentas. 1952 m. sudaręs Lietuvos architektūros istorijos programos prospektus šią discipliną būsimiesiems architektams dėstė visą savo gyvenimą.

Vienas pirmųjų pradėjo Lietuvos XIII–XV a. architektūros tyrimus. Jo tyrinėta Medininkų pilis, Trakų pilis, kitos pilys ir statiniai. Parašė apie 300 mokslinių straipsnių iš Lietuvos architektūros istorijos, apie mūrinės statybos atsiradimą Lietuvoje, Trakų miesto raidą ir paminklosaugos.

## Šaltiniai
Ūsuotės

**Ūsuotės** (*Amblypharyngodon*) – karpinių (*Cyprinidae*) šeimos žuvų gentis.

## Rūšys
**[[Amblypharyngodon atkinsoni]]* 
**[[Amblypharyngodon chakaiensis]]*
**[[Amblypharyngodon chulabhornae]]*
**[[Amblypharyngodon gadigarhi]]* 
**[[Amblypharyngodon grandisquamis]]*
**[[Amblypharyngodon jerdoni]]* 
**[[Amblypharyngodon melettinus]]* 
*Smulkiažvynė ūsuotė (*Amblypharyngodon microlepis*)
**[[Amblypharyngodon mola]]* 
**[[Amblypharyngodon pellucidus]]* 
**[[Amblypharyngodon saranensis]]*
Epiktetas

**Epiktetas** (*Epictetus*, *Epiktetos* graikų kalba reiškia "įsigytas", g. apie 50 m. – 138 m.) – romėnų filosofas, vėlyvojo stoicizmo ir eklektikos atstovas

## Gyvenimas
Gyvenimo pradžioje Epiktetas atkeliavo į Romą kaip vergas. Dar tebevergaudamas studijavo su stoikų mokytoju *Musonius Rufus*. Vėliau, maždaug 89-iais metais, atkeliavo į Nikopolį, Šiaurės Graikijos miestą, ir dirbo savo paties įkurtoje mokykloje. Šioje mokyloje mokėsi ir Epikteto garsus mokinys Flavijus Arianas (*Flavius Arrian*), kurio dėka Epikteto mintys išliko kaip rašytiniai kūriniai.

## Kūriniai
Pats Epiktetas sąmoningai nieko nerašė. Jo mintis konspektavo ir į knygas surašė mokinys Flavijus Arianas. Rasti du Epikteto knygų rinkiniai: „Epikteto pašnekesiai“ ir „Draugiški Epikteto pokalbiai“. Iš pirmojo rinkinio išliko keturios iš aštuonių knygų, iš antrojo, kurį sudarė dvylika knygų – tik fragmentai. Be to, Flavijus sudarė ištraukų iš šių dviejų raštų rinkinį, kurį pavadino „Epikteto vadovėliu“.
Lietuvių kalba taip pat yra išleistas rinkinys „Epikteto aforizmai“, kuriame taip pat yra ištraukų ir iš pagrindinių Epikteto raštų.

## Šaltiniai
Rokenrolo šlovės muziejus

**Rokenrolo šlovės muziejus** () – muziejus Klivlende, JAV, skirtas įamžinti žymiausių atlikėjų, prodiuserių atminimui, kurie padarė didžiulę įtaką muzikos industrijai, o ypač rokenrolui.

1983 m. buvo sukurta Rokenrolo šlovės muziejaus organizacija, kurios viena iš funkcijų yra įamžinti asmenis, kurie turėjo reikšmingą įtaką rokenrolo susikūrimui, vystymuisi ir išsaugojimui, įtraukiant juos į muziejų. Atlikėjai į Rokenrolo šlovės muziejų išrenkami per kasmetinę priėmimo ceremoniją, vykstančią kovo mėnesį. Pirmoji įvyko 1986 m. sausio 23 d.; į muziejų pateko pirmojo dešimtis muzikantų, įskaitant tokias žvaigždes kaip Chuck Berry, James Brown, Elvis Presley, Buddy Holly, Ray Charles ir kt.

## Kategorijos

Nominacijos yra skirstomos į 4 kategorijas:

* **Atlikėjai**. Renka apie 500 žmonių komisija, sudaryta iš rokenrolo istorikų, žurnalistų, prodiuserių bei kitų muzikoje kompetentingų asmenų. Gavę daugiausia balsų atlikėjai, taip pat daugiau nei 50 procentų, yra įamžinami muziejuje. Pagrindinis reikalavimas norint pretenduoti į šią kategoriją, yra kad būtų praėję bent 25 metai po pirmojo įrašo oficialaus išleidimo.

* **Ne atlikėjai**. Renkami dainų rašytojai, prodiuseriai, žurnalistai ir kiti profesionalai, prisidėję prie rokenrolo plėtojimo.

* **Įkvėpėjai**. Atlikėjai, kurie grojo prieš rokenrolo atsiradimą bei įkvėpė pirmuosius rokenrolo pionierius.

* **Instrumentininkai**. Asmenys, kurie visada likdavo už uždangos bei nebuvo dėmesio centre, nors prisidėjo prie rokenrolo nemažiau nei didieji „dinozaurai“. Jie dažnai vaidino lemiamą vaidmenį muzikos kūrime, bet dėl vienų ar kitokių priežasčių nėra plačiai žinomi visuomenėje.

## Nuorodos

* Oficiali svetainė
* Ateities Rokenrolo šlovės muziejus
Robert Adam

**Robertas Adamas** (1728 m. liepos 3 d. Kirkaldis, Škotija – 1792 m. kovo 3 d. Londonas, palaidotas Vestminsterio abatijoje) – škotų architektas, dizaineris.

## Biografija
Studijavo Edinburgo karališkojoje aukštojoje mokykloje. Architektūros praktikos mokėsi pas tėvą, garsų statybininką ir architektą Viljamą Adamą. Brolis architektas Džeimsas Adamas. 1743 m. įstojo į Edinburgo universitetą, bet dėl ligos ir Jakobitų sukilimo 1745 m. studijas nutraukė. 1746 m. su vyresniuoju broliu Džeimsu padėjo tėvui, o po jo mirties 1748 m. įsteigė bendrą firmą „Adam Brothers“. Pirmasis jų didelis darbas buvo didžiulių valstybinių apartamentų *Hopetoun House* dekoravimas.

1755–1757 m. jis, prancūzų architektas Šarlis Lui Kleriso, italų architektas bei archeologas Džovanis Batista Piranezis ir dailininkas Cuki Italijoje tyrinėjo Diokletiano rūmų griuvėsius. Kartu Robertas studijavo antikinį meną ir architektūrą. 1761 m. paskirtas karaliaus Jurgio III architektu. 1768 m. pasitraukė iš šių pareigų, nes buvo išrinktas Parlamento nariu. Reiškėsi kaip baldų dizaineris.

Savitas brolių stilius vėliau įgijo pavadinimą Adamų stilius.

## Darbai
* 1758 m. Didžiosios Britanijos jūrų ministerijos vartai
* 1765 m. Kedlestonholas, Derbišyras
* 1767-1769 m. Kenvudhouzas, Londonas
* 1769 m. Syon House’o interjeras, Midlesekseas
* 1772 m. Adelfio rezidencija
* 1774–1779 m. Registerhouzas, Edinburgas
* 1790 m. Fitzroy aikštė, Londonas
* Šv. Georgo bažnyčia, Edinburgas
* 1789-1791 m. Edinburgo universitetas, Senasis koledžas
* Gyvenamieji namai ir užmiesčio vilos: Londonas, Edinburgas ir Glazgas,

## Bibliografija
Parašė architektūros teorijos veikalų:
* Imperatoriaus Diokletiano Spalato rūmų griuvėsiai Dalmatijoje (Ruins of the Palace of the Emperor Diocletian at Spalato in Dalmatia 1764 m.
* Roberto ir Džeimso Adamų architektūros darbai (The Works in Architecture of Robert and James Adam 3 t. 1773–1822 m.

## Šaltiniai

## Nuorodos

*Encyclopaedia Britannica
Tortas

**Tortas** () − kelių sluoksnių konditerijos gaminys, paprastai miltinis.

Tortas daromas iš biskvito, vaflių, trapios, sluoksniuotos ar kitokios tešlos sluoksnių. Biskvitas supjaustomas sluoksniais, apšlakstomas cukraus sirupu; į sirupą kartais dar įpilama romo, konjako, citrinos sulčių, aromatinių esencijų. Biskvito ir kitokių pusgaminių sluoksniai pertepami kremu, uogiene. Torto viršus ir šonai aptepami šokolado, cukraus glaistu arba kremu. Puošiama griljažu, šokoladu, cukatais, cukrinės, marcipaninės masės arba kremo ornamentais.

## Šaltiniai

## Nuorodos

* Apie tortus
Adamų stilius

**Adamų stilius** () – XVIII a. antrosios pusės – XIX a. pradžios Didžiosios Britanijos architektūros ir interjerų įrangos stilius, neoklasicizmo atmaina.

Pradininkai – broliai Robertas Adamas ir Džeimsas Adamas, naująjį stilių priešpriešinę tuo metu architektūroje vyravusiam paladianizmui. Adamų statiniai dekoratyvūs, darnių proporcijų, puošnaus interjero, puošti antikinių motyvų stiuko lipdiniais, sienų tapyba, ornamentika, baldais. Broliai romaniškąją klasiką pagyvino senosios etruskų ir Egipto dailės elementais, Graikijos, Bizantijos, neogotikos ir baroko architektūros detalėmis. Jų darbuose galėjo atsirasti ir sfinksas ar grifonas, arabeska ir medalionas, pieštos vazos ir urnos, ornamentas ir piliastras. Buvo naudojamos suderintos spalvų schemos.

Pagrindiniai principai išdėstyti veikale „Roberto ir Džemso Adamų architektūros darbai“ (The Works in Architecture of Robert and James Adam 3 1.1773-1822 m.)

Žymiausi pastatai – brolių R. ir D. Adamų suprojektuoti gyvenamieji namai Londone, Midlesekse. Vėliau Adamų stilių panaudojo ir JAV architektai.

## Šaltiniai

## Nuorodos
* Bufalo architektūros muziejus
Tigras ir sniegas

**Tigras ir sniegas** - Roberto Beninio režisuota romantinė komedija, sukurta 2005 metais. Veiksmas vyksta šiuolaikinėje Romoje ir į okupuotame Bagdade Irako karo metu. Istoriją panaši į sapną sapne ir turi miegančiosios gražuolės pasakų motyvų.
Omletas

**Omletas** – kiaušinienė, plakta su miltais ir pienu. Patiekalas gali būti pagardintas įvairiais priedais (dešra, kumpiu, rūkyta šonine, dešrelėmis, pomidorais, žalumynais, kečupu). Paprastai valgomas pusryčiams.

Paruošimas: žali kiaušiniai, pienas ir druska išplakami, mišinys supilamas į keptuvę su įkaitintu sviestu ir kepamas ant didelės ugnies. Kai omletas pradeda tirštėti, jo kraštai peiliu iš dviejų pusių pakeliami ir ties viduriu suglaudžiami. Iškepęs omletas išverčiamas į lėkštę, kad sudūrimas liktų apačioje, pašlakstomas sviestu ir tuojau pat patiekiamas.

Tradicinis itališkas omletas su mėsa, sūriu bei daržovėmis vadinamas fritata, o ispaniškas omletas su bulvėmis – tortilija (nemaišytinas su meksikietišku paplotėliu, kuris gaminamas iš kukurūzų miltų.).


Frittata-2.png|Fritata
Tortilladepatatas.jpg|Tortilija
Veggie Omelette upside down.jpg|Omletas su daržovėmis


## Šaltiniai

## Literatūra
* Omletai (iš anglų kalbos vertė Aneta Ručinskienė). - Vilnius: Aktėja, 2006. - 48 p.: iliustr. - ISBN 9955-21-059-1
James Adam

**Džeimsas Adamas** (, 1732 m. liepos 21 d. Kirkaldis, Škotija – 1794 m. spalio 20 d. Londonas) – škotų architektas, dizaineris.

## Biografija
Studijavo Edinburgo karališkojoje aukštojoje mokykloje. Architektūros praktikos mokėsi pas tėvą, garsų statybininką ir architektą Viljamą Adamą. Brolis architektas Robertas Adamas. Nuo 1758 m. kartu su Robertu ir jaunesniuoju broliu Viljamu pradėjo architektūrinę veiklą Londone. Savitas brolių stilius vėliau įgijo pavadinimą Adamų stilius. Sekdamas brolio Roberto pėdomis, 1760–1763 m. atliko tuo metu madingą Anglijoje kelionę į Italiją, kur susipažino su klasikine architektūra. Nuo 1768 m. užėmė brolio vietą ir tapo karaliaus rūmų architektu.

Žymiausias jo darbas – Vederburno pilis prie Duno, Bervikšyras. Visgi daugelis jo darbų mūsų dienų nepasiekė. 1890 m. buvo nugriauti jo prieš pat mirtį 1794 m. pastatyti Asamblėjos rūmai, 1907 m. nugriautas Infirmarijus Glazge.

## Bibliografija
* Roberto ir Džeimso Adamų architektūros darbai (The Works in Architecture of Robert and James Adam 3 t. 1773–1822 m.

## Šaltiniai
Tadas Adomonis

**Tadas Adomonis** (1910 m. vasario 22 d. Ferma, Raguvos valsčius – 1987 m. balandžio 5 d. Vilnius) – Lietuvos dailėtyrininkas, meno istorikas, prozininkas.

## Biografija
Mokėsi Raguvos progimnazijoje, Marijampolės marijonų gimnazijoje. Nuo 1931 m. dirbo Kauno spaudos ir švietimo skyriuje, 1937–1940 Kauno, 1940–1948 Vilniaus bibliotekose, Liaudies švietimo komisariate. 1948–1956 m. Lietuvos mokslų akademijos Centrinės bibliotekos direktoriaus pavaduotojas. 1949 m. Vilniaus universitete baigė dailės istoriją. Nuo 1949 m. dėstė Lietuvos dailės institute, 1950–1976 m. Meno istorijos katedros vedėjas, nuo 1963 m. docentas.

Tyrinėjo senąją Lietuvos dailę ir architektūrą, XX a. Lietuvos dailę.

## Bibliografija
Parašė istorinį, 1831–1863 m. laikotarpį vaizduojantį romaną „Bedalių aušra“ (1933 m.), apsakymų. Rankraštyje liko 1936 m. rašytas romanas iš to meto kaimo buities „Juliaus Rečiūno vedybos“.

Parašė monografijas „Vincas Grybas“ (1959 m., 1975 m.), „Jonas Mikėnas“ (1969 m.), pirmąją „Lietuvos architektūros ir dailės istoriją“ (d. l, 1987 m., penktą skyrių parašė Klemensas Čerbulėnas; d. 2, 1997, bendraautorė Nijolė Adomonytė).

Lietuvos spaudoje paskelbė straipsnių apie Vilniaus universiteto architektūros ir dailės katedrą, IX-XVI a. ir XIX a. antrosios pusės lietuvių dailę.

Sudarė albumus:
* Lietuvos TSR valstybinis dailės institutas (1960 m.)
* Taikomoji dekoratyvinė dailė (1965 m.)
* 1967–1983 m. su kitais rengė tęstinį leidinį „Menotyra“.

## Nuorodos
* Tadas Adomonis: Bibliografinė rodyklė, 1931–1989/ Sudarė O. Adomonienė. – Vilnius: LMA CB, 1990;
* 

## Išnašos
Garstyčios

**Garstyčios** – koncentruoto skonio maisto produktas kryžmažiedžių šeimos baltosios garstyčios augalo sėklų pagrindu, pagamintas naudoti kaip prieskonis ar papildyti padažams, suteikiantis specifinį kvapą ir aštriai aitrų skonį.

Garstyčioms specifinį aštriai aitrų skonį suteikia trigliukozidai − sinigrinas (juodosiose ir sarepto garstyčiose) bei sinalbinas (baltosiose garstyčiose).

Iš garstyčios sėklų spaudžiamas aliejus. Garstyčios sėklose jo būna 23−47 %.
Iš sumaltų garstyčios sėklų išspaudų gaminami garstyčių milteliai, kurie ir panaudojami garstyčioms paruošti.

Geros kokybės garstyčios yra geltonos spalvos (leidžiamas rudas atspalvis), vienodos tepamos konsistencijos.

## Garstyčios kulinarijoje
Tai vienas seniausių prieskonių, Kinijoje žinomas 3000 metų.

Kulinarijoje garstyčios naudojamos kaip prieskonis įvairiems mėsos valgiams, užkandžiams, padažams. Suteikia specifinį aštriai aitrų skonį, padidina virškinimo sulčių išsiskyrimą, pagerina virškinimą. Jų dedama ruošiant įvairius padažus ir pagardus. Garstyčias rekomenduojama dėti baigiant ruošti ar į jau paruoštus patiekalus bei padažus, nes verdant ar kepant jos praranda skonio savybes.

Garstyčios kartais naudojamos ir kaip pigus padažo pakaitalas, skonį suteikiantis ar pakeičiantis produktas įvairiems riebiems ar greito paruošimo patiekalams.

Garstyčias rekomenduojama laikyti tamsioje ir vėsioje vietoje. Nuo saulės šviesos ir aukštos temperatūros jos praranda savo savybes, tampa nebetinkamos vartoti.
Porfirionas

**Porfirionas** - gigantų karalius, Urano ir Gajos arba Erebo ir Niktės (pagal Higiną) sūnus. Jį nukovė Heraklis su strėlėmis, kai jį Dzeuso sužeidė savo žaibais, kai jis pabandė išžaginti deivę Herą (pagal kitą versiją kai gigantas ruošėsi mesti Delo salą ant dievų) per gigantų ir olimpiečių karą. Yra kelios jo vardo etimologijos. Pagal vieną versiją, *porphyreôs* - „kilimas“, siejamas su jūros ir mūšio lauko bangomis. Pagal kitą versiją, žodis *porphyr* - „niūriai blyksintis“. Komikas Aristofanas savo dramoje „Paukščiai“ Porfirioną ir jo brolį tapatina su dviem paukščiais, purpuriniu laukiu ir tulžiu.

* GigantePorphyrion
Suvaikas

**Suvaikas** () – pakrantės miestas Batinos regione, Omano šiaurės rytuose. 113 tūkst. gyventojų (2006 m.).

Miesto pavadinimas arabų kalboje reiškia *turgus*. Jis pavadintas taip todėl, kad buvo įkurtas centriniame *Al Batina* regione ir traukė žmonės, gyvenusius kalnuose ir regiono pakrantėje, pirkti ir parduoti prekes.

## Suvaiko emblema
Suvaiko emblemoje yra vienkupris kupranugaris dėl šio miesto žmonių labai gerų santykių su šiuo gyvūnu, kuris buvo geriausias vežėjas praeityje. Emblemą sugalvojo *Rashid Bin Hilal Bin Hamed Al Saadi*, vienas iš miesto sūnų.
Molėtų astronomijos observatorija

**Molėtų astronomijos observatorija** (sutr. **MAO**) – astronomijos observatorija 63 km į šiaurę nuo Vilniaus, 12 km nuo Molėtų ant Kaldinių kalvos (apie 210 m virš jūros lygio), šalia Kulionių kaimo, priklausanti Vilniaus universiteto Teorinės fizikos ir astronomijos institutui.

## Istorija
Senoji Vilniaus universiteto astronomijos observatorija, atidaryta 1753 m., ir naujoji universiteto observatorija netoli Vingio parko, pastatyta 1921 m., palaipsniui atsidūrė Vilniaus mieste, taigi nebetinkamoje stebėjimams vietoje. Nauja observatorija įsteigta 1969 m., statyba baigta 1977 m., kai kurie pastatai – XX a. pabaigoje.1977–1990 m. priklausė Lietuvos mokslų akademijos Fizikos institutui. 1969 m. rudenį buvo įrengtas pirmasis, 25 cm skersmens teleskopas. 1975 m. jis buvo pakeistas 35/51 cm Maksutovo sistemos teleskopu. 1974 ir 1991 m. pradėjo veikti 63 cm ir 165 cm skersmens reflektoriai. Molėtų astronomijos observatorijos darbuotojai Uzbekijos TSR, Maidanako kalne pastatė observatoriją ir ja, kaip Pietų baze naudojosi iki 1990 m.

## Įranga
MAO šiuo metu turi tris teleskopus: 51 cm Maksutovo teleskopą, kuris pakeitė MAO pirmąjį 25 cm teleskopą 1975 m., 63 cm Kasegreno sistemos reflektorių ir 165 cm Riči-Kretjeno sistemos reflektorių, kuris, MAO teigimu, yra didžiausias visoje Šiaurės Europoje, išskyrus Didžiąją Britaniją. 

Nuo 2002 m. pradėtos naudoti CCD kameros fotometriniams matavimams. 2016 m. pradėjo veikti aukštos skiriamosios gebos Vilniaus universiteto ešele spektrografas (VUES).

## Šaltiniai

## Nuorodos
* Molėtų astronomijos observatorija
Alytaus Alytus

**BC Alytaus „Alytus“** – istorinis profesionalus krepšinio klubas iš Alytaus, įkurtas 2005 metais. Pradžioje klubas rungtyniavo NKL lygoje, o po dvejų metų, 2007 m., startavo LKL lygoje. Pirmajame sezone komanda pralaimėjo mažajame finale ir užėmė IV vietą, tačiau toliau rezultatai suprastėjo, o 2010–2011 m. sezoną komanda užbaigė su 100 000 litų skolomis ir pasirinko nestartuoti kitame LKL sezone. Vėliau klubas bankrutavo.

## Klubo Pasiekimai

## Komandos sudėtis
(Paskutinį kartą informacija atnaujinta: 2010 m. balandžio 1 d.)

: **Žaidėjai:**
* Nr. 4  Aurimas Birgelis
* Nr. 5  Ignas Sinkevičius
* Nr. 7  Saulius Kazevičius
* Nr. 8  Paulius Kleiza
* Nr. 9  Egidijus Revuckas
* Nr. 10  William Douglas Walker
* Nr. 14  Rytis Adomavičius
* Nr. 15  Saulius Dumbliauskas
* Nr. 17  Modestas Šilalė

: **Treneriai:**
* Vyr. treneris  Gintaras Kručkauskas
* Treneris  Mindaugas Jaruševičius
* Treneris  Saulius Kazevičius

## Buvę žaidėjai
* Martynas Andriukaitis (1981–2014)

## Šaltiniai

## Nuorodos
* Informacija apie klubą (2010–2011) lkl.lt svetainėje
Kaukolė ir sukryžiuoti kaulai

**Kaukolė ir sukryžiuoti kaulai** – simbolis, kurį sudaro žmogaus kaukolė ir du po ja sukryžiuoti kaulai. Manoma, kad ženklas tapo mirties simboliu pradėjus tikrais kaulais ir kaukolėmis žymėti įėjimus į ispanų kapines (). Praeityje juo neretai buvo privaloma žymėti visas nuodingas medžiagas.

## Piratų simbolis
 

Šis simbolis buvo pavaizduotas ant žinomų piratų Edward England bei John Taylor vėliavų, nors tarp piratų labiau buvo paplitusi juoda vėliava be jokių ženklų. Tokią vėliavą šiuo metu įprasta vadinti „Linksmuoju Rodžeriu“ (. Tiksli vėliavos bei jos pavadinimo kilmė nežinoma, tačiau  („gražiai raudona“) iš pradžių greičiausiai reiškė karo laivuose naudotą raudoną vėliavą, garbingai perspėjančią jog pasigailėjimo pasidavusiems nebus. Vėliau „Linksmasis Rodžeris“ (juoda, ne raudona vėliava) priešingai reikšdavo jog puolamam laivui pasidavus be kovos piratai žada palikti jo įgulą gyvą. Tam nenusiteikę piratai, kaip ir anksčiau, iškeldavo raudojąją vėliavą.. Pavadinimas senesnis už pačią vėliavą, 1724 metų knygoje juo įvardijamos piratų Bartholomew Roberts ir Francis Spriggs vėliavos kurios greičiausiai atrodė kitaip.  „Linksmojo Rodžerio“ vardą turinčio kapitono piratų tarpe greičiausiai nėra buvę.

Piratai naudojo ir įvairias kitokias vėliavas. Kapitonai šiuo ženklu laivo žurnale taip pat žymėdavo jūreivio mirtį.

## Įspėjimo ženklas

Šiomis dienomis ženklas naudojamas kaip pavojaus įspėjimas (dažniausiai dėl nuodingos medžiagos, tačiau taip pat dėl aukštos įtampos bei kitų pavojų). Tačiau toks naudojimas turi kritikų. Iš vienos pusės, ženklas gali kurti neigiamą prekės įvaizdį. Iš kitos pusės, jis gali privilioti piratų ženklu jį palaikiusius vaikus. Todėl ieškoma jį galinčio pakeisti ženklo.

## Kitos reikšmės
Simbolis taip pat figūruoja masonų tradicijoje. Paprastai reiškia meistro Hiramo kapą bei jo jau ėmusį pūti lavoną.

## Kodavimas
Šiam simboliui skirtas kodas U+2620 (&#x2620;).

## Šaltiniai
Jim Morrison

**James Douglas Morrison** (g. 1943 m. gruodžio 8 d. – m. 1971 m. liepos 3 d.) – JAV dainininkas, dainų tekstų autorius, poetas ir režisierius. Plačiausiai žinomas kaip įtakingos 7-ojo dešimt. grupės The Doors lyderis, taip pat kelių poezijos knygų bei filmo autorius. Morrisonas laikomas viena charizmatiškiausių bei įtakingiausių personų roko muzikos istorijoje.

## Kūrybos pradžia

Jimas pradėjo rašyti eiles dar mokykloje ir neapleido jų iki pat paskutinės gyvenimo dienos, nors teigiama, kad visus savo ankstyvuosius poezijos bandymus jis tiesiog išmetė.

Pirmąją savo poezijos knygelę (neskaičiuojant dainų tekstų) „Dievai ir naujieji kūriniai“ (*The Lords And The New Creatures*) J. Morrisonas savo lėšomis išleido 1969 m. Rinkinyje vyravo kinematografinė simbolika, gyvenimo vaizdeliai ir vizijos: mirtis, seksas, narkotikai, šlovė.

## The Doors įkūrimas

Morrisonas mokėsi kino meno Kalifornijos universitete (UCLA), du jo studijų filmai buvo apdovanoti prizais. Tačiau Jimas paliko universitetą prieš pat baigiamuosius egzaminus. Kurį laiką jis klajojo Kalifornijos pakrante, asketiškai gyvendamas lūšnelėse, atsitiktiniuose prieglobsčiuose, slapstydamasis nuo tarnybos armijoje. Vėliau subūrė muzikos grupę „The Doors“, kuri atvėrė duris į psichodelinės muzikos pasaulį. Kartu su „The Doors“ Morrisonas įrašė 7 albumus, kurie tapo viena svariausių, mėgiamų ir žinomų roko klasikos pozicijų.

Morrisonui didelę įtaką turėjo Aldous Huxley eseistinė knyga „Suvokimo durys“ (*Doors Of Perception*, 1954 m.). Dažnai manoma, kad būtent ši knyga pakišo mintį būsimos Morrisono grupės pavadinimui.

## Vėlesnieji metai

Vieną žymiausių savo poemų „Amerikoniška malda“ (*An American Prayer*) J. Morisonas įrašė į juostą, o 1970 m. įvadinė jos dalis buvo autoriaus lėšomis išspausdinta ir išdalinta draugams.

1971 m. liepos 3 d. Paryžiuje Morisonas buvo rastas negyvas. Oficiali mirties priežastis – širdies smūgis, tačiau dauguma grupės fanų ir biografų teigia, kad tai buvęs narkotikų perdozavimas.

1988 m., gerokai vėliau po J. Morrisono mirties pasirodė iki tol neskelbtų jo eilėraščių rinktinė „Tyrai: Prarasti Džimo Morisono rankraščiai“ (*Wilderness: The Lost Writings Of Jim Morrison*). Dar po keleto metų išleista knygelė „Amerikietiška naktis“ (*American Night*), į kurią sudėtos ir nepublikuotos eilės, ir geriausių epinių „The Doors“ dainų tekstai. Abi knygos tapo nacionaliniais JAV bestseleriais.

## Vaizduojamieji menai
* Triptikas paveikslas „Jim Morrison – 666“ (1987). Autorius paveikslėlyje: аtlikėjas Aidaras Achatovas ().

## Filmai
* The Doors (1991) – filmas apie Jim Morrison ir legendinę amerikiečių roko grupę „The Doors“ .

## Šaltiniai

## Nuorodos
* Grupės oficiali svetainė
* Apie dainininką spauda.lt svetainėje
Woody Allen

**Woody Allen** (*Vudis Alenas*; gimęs kaip **Allen Stewart Königsberg** g. 1935 m. gruodžio 1 d.) – amerikiečių kino aktorius, režisierius, rašytojas, džiazo muzikantas, komikas. Vienas iškiliausių XX amžiaus antros pusės kino kūrėjų.

Jo kūryba labiausiai žinoma dėl labai savito humoro – daugumai savo režisuotų filmų jis pats rašo scenarijus bei juose vaidina. Kaip savo įkvėpimo šaltinį jis įvardija literatūrą, filosofiją, psichologiją, judaizmą, Europos kiną (Fellini, Bergmanas) ir gimtąjį Niujorką.

## Filmografija
Alleno filmai lentelėje surašyti chronologine tvarka. Pirmiausia eina filmo pavadinimas, vėliau vaidmuo. Jei prie filmo nėra pastabos, Allenas jam parašė scenarijų, jį režisavo ir jame vaidino.

## Nuorodos

* Oficiali svetainė
Allen

**Allen** − pavardė.

Pavardę turi šie garsesni asmenys:

* Chris Allen – Trance muzikos atlikėjas;
* Lily Allen (g. 1985) – Anglijos dainų kūrėja, dainininkė ir pokalbių laidos vedėja;
* Ray Allen (g. 1975) – amerikietis krepšininkas;
* Tim Allen (g. 1953) – JAV komikas ir aktorius;
* Woody Allen (g. 1935) – amerikiečių kino aktorius, režisierius, rašytojas, džiazo muzikantas, komikas;
Paslaptinga žmogžudystė Manhatane

**Paslaptinga žmogžudystė Manhatane** () – 1993 m. Woody Allen filmas, kuriame jis atliko ir pagrindinį vaidmenį.

Alenas vaidino vidutinio amžiaus knygų leidėją Larry Liptoną. Jo žmona (vaid. Diane Keaton) susidomi kaimynės mirtimi ir ima traukti savo vyrą į jos pačios inicijuotą mirties tyrimą. Kriminalinė linija tėra pretekstas atskleisti senstančių viduriniosios klasės niujorkiečių tarpusavio santykius.

Šiuo filmu Alenas grįžta prie savo 8-o deš. kurtų komedijų.

## Apdovanojimai
* BAFTA apdovanojimai: Geriausia antrojo plano vaidmens aktorė – Anjelica Huston
* Cezario apdovanojimai: Geriausias užsienio filmas
* „Auksinio gaublio“ apdovanojimai: Geriausias pirmojo plano aktorės pasirodymas komedijoje – Diane Keaton
Andrius Aleksandrovas

**Andrius Aleksandrovas** (g. 1986 m. sausio 6 d. Kaune) – Lietuvos krepšininkas, rungtyniaujantis atakuojančio gynėjo pozicijoje.

Anksčiau žaidė už ir Kauno „Žalgiryje“, Kėdainių „Nevėžyje“, bei 2007 m. LKL naujokės Alytaus „Alytus“ komandoje.

2010 m. spalio 23 d. pasirašė sutartį su Krivoj Rogo "Krivbasbasket" klubu.

2011 m. vasario 16 d. pasirašė sutartį iki sezono pabaigos su Panevėžio "Techaso" komanda.

## Šaltiniai
Volfo-Rajė žvaigždė

**Volfo-Rajė žvaigždės**, kartais vadinamos **WR žvaigždės** – praevoliucionavusios masyvios žvaigždės, sunkesnės nei 20 Saulės masių. Volfo-Rajė tipo žvaigždės sparčiai praranda savo medžiagą dėl labai stipraus žvaigždinio vėjo, kurio greitis gali siekti iki 2000 km/s. Jei Saulė per metus praranda apie 10−14 savo masės kasmet, tai Volfo-Rajė žvaigždė gali netekti iki 10−5 Saulės masių. Šio tipo žvaigždės taip pat pasižymi itin aukšta paviršiaus temperatūra – ji gali siekti nuo 25000 K iki 50000 K.

## Stebėjimų istorija
1867 m. astronomai Čarlzas Volfas ir Džordžas Rajė Paryžiaus observatorijoje pastebėjo tris žvaigždes Gulbės žvaigždyne, kurių ištisiniuose spektruose matėsi plačios emisijos linijos. Daugumos žvaigždžių spektruose stebimos sugerties linijos, kadangi cheminiai elementai žvaigždžių atmosferose sugeria tam tikrų energijų fotonus.
Emisijos linijų prigimtis Volfo-Rajė žvaigždžių spektruose keletą dešimtmečių buvo neaiški. Edvardas C. Pikeringas iškelė hipotezę, kad linijos atsiranda dėl nežinomos vandenilio būsenos egzistavimo, kadangi šių linijų serijos buvo panašios į Balmerio seriją. Vėliau paaiškėjo, kad šios spektrinės linijos atsiranda dėl helio elemento egzistavimo, kuris 1868 m. buvo patvirtintas. 1929 m. emisijos linijų plotis buvo susietas su Doplerio efektu, atsirandančiu dėl aplink Volfo-Rajė žvaigždes esančių dujų judėjimo link mūsų 300–2400 km/s greičiu. Buvo prieita prie išvados, kad Volfo-Rajė tipo žvaigždė pastoviai išmeta dujas į aplinkinę erdvę, taip įgydama dėl spinduliavimo slėgio besiplečiančių dujų apvalkalą.

Be helio, Volfo-Rajė tipo žvaigždžių spektrinėse linijose identifikuotos anglies, deguonies ir azoto linijos. 1938 m. Tarptautinė astronomų sąjunga suskirstė Volfo-Rajė žvaigždžių spektrus į **WN** ir **WC** tipus pagal tai, kokios linijos buvo ryškesnės – azoto ar anglies – deguonies.

## Aprašymas
Volfo-Rajė žvaigždė – tai normali žvaigždžių evoliucijos stadija, kurios metu matomos ryškios, plačios helio ir azoto (WN tipas) ar helio, anglies bei deguonies (WC tipas). Dėl būdingų stiprių emisijos linijų Volfo-Rajė žvaigždės gali būti identifikuojamos net gretimose galaktikose.
Mūsų Galaktikoje žinoma apie 230 Volfo-Rajė tipo žvaigždžių. Didžiojo Magelano Debesies galaktikoje identifikuota apie 100 šio tipo žvaigždžių, o Mažojo Magelano Debesies – tik 12.
Šiek tiek (apie 10 %) planetinių ūkų centre esančių žvaigždžių irgi priskiriamos Volfo-Rajė tipui, kadangi jų spektruose išskiriamos plačios helio, anglies ir deguonies spektrinės linijos.
Egzistavimo pabaigoje Volfo-Rajė žvaigždė gali atsidurti kolapsaro stadijoje – kuomet žvaigždės šerdis susitraukia į juodąją skylę, kuri traukia aplinkoje esančią medžiagą. Manoma, kad tai viena iš galimų gama žybsnių atsiradimo galimybių.
Geriausiai žinoma ir matoma Volfo-Rajė tipo žvaigždė yra Gamma Velorum (γ Vel), ryški žvaigždė matoma esant piečiau 40 laipsnių šiaurės platumos. Viena iš šios šešianarės žvaigždžių sistemos narių yra Volfo-Rajė žvaigždė, kurios spektre vietoje tamsių sugerties linijų matomos ryškios emisijos linijos.

## Taip pat skaitykite
* Hipernova
Linijinės salos

**Linijinės salos** () arba **Ekvatoriaus salos** (), **Terainos salos** – vienuolikos atolų ir mažų koralinių salų grupė, esanti į pietus nuo Havajų salų, Ramiajame vandenyne, Polinezijoje. Aštuonios priklauso Kiribačiui, o likusios trys priskiriamos JAV mažų išorinių salų grupei. Linijinės salos priklauso vienai anksčiausių laiko juostų žemėje UTC+14.

Geografiškai ši salų grupė dar skiriama į pogrupius: šiaurės, centrinį ir pietų. Tik trys salos yra gyvenamos: 2020 m. surašymo duomenimis ten gyveno 11 252 gyventojai, iš kurių 7369 gyveno Kiritimati saloje, 1990 – Tabuaerane, o 1893 – Terainoje.

## Salos
* Šiaurės
** Kingmano rifas (JAV teritorija)
** Palmyros atolas (JAV teritorija)
** Teraina (Kiribatis)
** Tabuaeranas (Kiribatis)
** Kiritimati (Kiribatis)
* Centrinės
** Džarvio sala (JAV teritorija)
** Maldeno sala (Kiribatis)
** Filipo rifas
** Starbako sala (Kiribatis)
* Pietų
** Karolinos sala (Kiribatis)
** Vostoko sala (Kiribatis)
** Flinto sala (Kiribatis)

## Šaltiniai
Kiribačio himnas

**Teirake Kaini Kiribati** („Pakilk, Kiribati“) – **[[Kiribatis|Kiribačio]] himnas**. Jam muziką ir žodžius sukūrė Tamuera Ioteba Uriam, o daina himnu tapo 1979 m.

## Žodžiai

**Gilbertietiškai:**


Teirake kaini Kiribati

Teirake kaini Kiribati, Anene ma te kakatonga,
Tauraoi nakon te nwioko, Ma ni buokia aomata. 
Tauaninne n te raoiroi, Tangiria aoma ta nako. 
Tauaninne n te raoiroi, Tangiria aomata.

Reken te kabaia ma te rau Ibuakoia kaain abara Bon reken abara Bon reken te nano ae banin Ma te i – tangitangiri naba. 
Ma ni wakina te kab’aia, Ma n neboa abara.
Ma ni wakina te kab’aia, Ma n neboa abara.

Ti butiko ngkoe Atuara Kawakinira ao kairika Nakon taai aika i maira.
Buokira ni baim ae akoi. 
Kakabaia ara Tautaeka Ma ake a makuri iai.
Kakabaia ara Tautaeka Ma aomata ni bane.


## Nuorodos
* Vertimas lietuviškai
* Instrumentinė *Teirake Kaini Kiribati* versija http://www.national-anthems.net/files/9e297e34d47bce9d6e8220403b805791__kiribatiX.mp3 (mp3)
Astrid Carolina Herrera

**Astrid Carolina Herrera** (g. 1963 m. birželio 23 d. Venesueloje) – Venesuelos aktorė, modelis.

Ji 1984 metais laimėjo Mis Pasaulio titulą (vyko D. Britanijoje, Londone). Ji taip pat laimėjo daug apdovanojimų už puikiai įkūnytus vaidmenis. Taip pat Astrid Carolina Herrera vaidino daugybėje teatro spektaklių. Buvo 2 kartus ištekėjusi, tačiau dabar yra išsiskyrusi, vaikų neturi.

## Filmografija
* *Arroz con leche* (2007) – Abril
* *Decisiones* – Lucrecia
* *Sabor a ti* (2004) – Raiza Alarcón
* *Engañada* (2003)
* *La mujer de Judas* (2002) – Altagracia del Toro
* *Secreto de amor* (2000) – Yeseni
* *Amantes de Luna Llena* (2000) – La Perla
* *El manantial* (1996)
* *Morena Clara* (1995) – Clara Rosa Guzmán
* *Divina obsesión* (1992)
* *Las Dos Dianas* (1992) – Jimena
* *La Loba herida* (1992) – Álvaro, Isabel and gipsy Lucero
* *Emperatriz* (1990) – Endrina/Eugenia
* *Abigail* (1988)
* *Alma mía* (1988) – Alma Rosa
* *Mi amada Beatriz* (1987) – Estefanía
* *La Pasion de Teresa* (1987) – Teresa
Optinis pluoštas

**Pluoštas** optikoje – elektromagnetinis laukas, užimantis baigtinę erdvės sritį. Bangų fizikoje optinis pluoštas yra erdvinis optinio impulso analogas. Optinio pluošto amplitudės skirstinys plokštumoje, statmenoje bangos sklidimo krypčiai, yra aprašomas funkcija U \left(x,y \right), tenkinančia bendrąją difrakcijos diferencialinę lygtį:

\Delta _{\bot}+\left(k^2-k_z^2 \right)U \left(x,y \right) = 0,

kur \Delta _{\bot}=\frac{\partial ^2}{\partial x^2} + \frac{\partial ^2}{\partial y^2} yra skersinis Laplaso operatorius, k=\frac{\omega}{c} yra dažnio \omega bangos vektorius, o k_z yra išilginė bangos vektoriaus dedamoji.

Nors optinis pluoštas užima baigtinę erdvės sritį, bendra jo energija gali būti begalinė, jei \int _{-\infty}^{\infty}\int _{-\infty}^{\infty}\left|U \left(x,y \right)\right|^2 \mathrm{d}x\mathrm{d}y = \infty.

Optikoje labiausiai yra žinomi šie pluoštai:
* Gauso pluoštas
* Lagero ir Gauso pluoštas
* Hermito ir Gauso pluoštas
* Beselio pluoštas
Beselio pluoštas

**Beselio pluoštas** – elektromagnetinio spinduliavimo pluoštas, kurio intensyvumas yra aprašomas Beselio funkcija. Idealus Beselio pluoštas yra nedifraguojantis darinys. Tai reiškia, kad jam sklindant erdvėje, jo erdviniai matmenys nekinta, o jo intensyvumo skirstinyje nevyksta jokie įprastiems pluoštams būdingi pokyčiai.

Idealus Beselio pluoštas pasižymi begaline energija, dėl šios priežasties jis nėra praktiškai realizuojamas. Eksperimentų metų yra naudojami aproksimuoti Beselio pluoštai. Populiariausias yra Beselio ir Gauso pluoštas, kuris gaunamas Gauso pluoštui perėjus per kūginį lęšį (aksikoną).
Mindaugas Katelynas

**Mindaugas Katelynas** (g. 1983 m. gegužės 16 d. Alytuje) – Lietuvos krepšininkas.

Alytaus sporto mokyklos auklėtinis. 2001 m. Mindaugas Katelynas priėmė „Eastern Utah“ kolegijos komandos pasiūlymą ir žaidė žemiausiame NCAA divizione. 2003 m. balandžio 30 d. gavo stipendijos pasiūlymą iš Čatanugos universiteto. 2005 m. kovo mėn. Mindaugas Katelynas buvo pakviestas į NCAA dėjimo į krepšį varžybas ir jas laimėjo. 2005 m. balandžio mėn. žaidėjas buvo pakviestas į „Portsmouth Invitational“, kuriame žaidėjus stebėjo skautai iš NBA. Mindaugas Katelynas dalyvavo 2005 m. naujokų biržos stovykloje, bet jo niekas nepasirinko. Žaidėjas nusprendė dalyvauti NBA vasaros stovykloje „Phoenix Suns“ komandoje, bet didelio dėmesio nesulaukė. 2005 Mindaugas Katelynas pasirašė vienerių metų sutartį su Kantu „Vertical Vision“, bet treniruotėje patyrė rankos traumą ir klubas jį atleido. 2006 m. krepšininkas sudarė sutartį su Italijos antrosios lygos klubu „Casale“. 2007 m. liepos mėn. Mindaugas Katelynas rungtyniavo NBA vasaros lygoje „Golden State Warriors“ klube. Mindaugas Katelynas sudarė vienerių metų sutartį su Milano „Armani Jeans“ klubu. 2008 m. liepos mėn. jis pratęsė sutartį dar dvejiems metams.

2009 m. rugpjūčio 24 d. buvo paskolintas vienam sezonui Alikantės „Lucentum“ komandai. 2010 m. rugpjūčio 10 d. pasirašė dvejų metų kontraktą su Sevilijos „Cajasol“ klubu. 2011 m. liepos 4 d. klubas nusprendė nepratęsti sutarties su M. Katelynu.

2011 m. rugpjūčio 1 d. pasirašė trejų metų sutartį su Vilniaus „Lietuvos ryto“ klubu.

2014 m. rugsėjo viduryje pasirašė vienerių metų sutartį su Bambergo „Brose Baskets“ klubu.

## Pasiekimai

* 2005 m. NCAA dėjimų į krepšį turnyro nugalėtojas

## Šaltiniai

## Nuorodos
* NBA 2005 m. Naujokų biržos puslapis apie Mindaugą Katelyną
* Mindaugo Katelyno pasirodymas NCAA dėjimų konkurse
Kuru kosmodromas

**Kuru kosmodromas** (arba **Gvianos kosminis centras**) Prancūzijos Gvianoje – Prancūzijos bei Europos Kosmoso Agentūros naudojamas kosminis centras. 50 km nuo Kajeno esantį objektą Prancūzijos nacionalinis kosminių tyrimų centras (*CNES*) pradėjo statyti 1965 m. ir baigė 1968 m. Nuo to laiko kiekviena pageidaujanti šalis gali naudoti kosmodromą palydovų paleidimui į kosmosą. Kuru kosmodromas pasižymi tuo, kad jis yra arti Žemės pusiaujo ir kad raketos nešėjos yra paleidžiamos virš vandenyno.

## Istorija

Alžyrui 1962 m. atkūrus nepriklausomybę, Prancūzija buvo priversta palikti savo tuometinį raketų paleidimo centrą. CNES pradėjo ieškoti naujos vietovės arčiau pusiaujo. Iš daugelio variantų buvo pasirinkta Prancūzijos Gvianoje esanti teritorija. Kuru kosmodromas yra maždaug 500 km nuo pusiaujo. Tokioje geografinėje platumoje paleidžiamas kūnas, dėl Žemės sukimosi įgauna papildomą 460 m/s greitį, su sąlyga kad jis yra paleidžiamas rytų kryptimi. Tai, kad į šiaurę ir rytus nuo Gvianos pakrančių yra Atlanto vandenynas, yra papildomas privalumas, garantuojantis paleidimo saugumą ir palydovų paleidimą tiek pusiaujinėje, tiek polinėje orbitose. Kiti veiksniai – greta esantis giliavandenis uostas, oro uostas su ilgu pakilimo taku, mažas seisminis aktyvumas, taip pat politinis stabilumas.

## Kosmodromas

Pagrindinė centro paskirtis – palydovų paleidimas į kosminę erdvę. Dažniausiai tam naudojamos „Ariane“ nešėjos. Kosmodromas turi tris paleidimo kompleksus šio tipo raketoms paleisti. Pirmasis „ELA1“ iki 1989 m. buvo naudojamas „Ariane 1“, „Ariane 2“ ir „Ariane 3“ raketų paleidimui. Antrajame „ELA2“ iki 2004 m. startavo „Ariane 4“. Dabartinės „Ariane 5“ pakilimui naudojamas naujausias pakilimo kompleksas „ELA3“. Raketos nešėjos yra surenkamos bei bandomos čia pat, prie kosmodromo pastatytose gamyklose.

## Bendradarbiavimas su Rusija

Pagal susitarimą tarp Europos Kosmoso Agentūros (ESA) ir „Roskosmos“ Rusijos specialistai 2007–2011 m. pastatė naują paleidimo kompleksą „ELS“, reikalingą rusų gamybos „Sojuz“ raketoms paleisti. Kompleksas yra 10 km į šiaurę nuo „ELA3“ paleidimo aikštelės. Pagal susitarimą ESA galės naudoti pranašesnes rusiškas nešėjas, o Rusija gaus leidimą paleidinėti savo krovinius iš Gvianos kosminio centro. 2011–2015 m. iš „ELS“ komplekso paleista 13 raketų, tarp iškeltų į orbitą palydovų yra šeši „Galileo“ navigacinės sistemos palydovai.

## Šaltiniai


## Nuorodos
Oficialus Gvianos Kosminio Centro puslapis